REGLAMENT DE RÈGIM INTERN DE LA COMISSIÓ DE PLANIFICACIÓ ECONÒMICA DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3334)
  + [Valencià](/va/acuerdo/3334)






Selector de idioma

Leer

* [Español](/es/acuerdo/3334)
* [Valencià](/va/acuerdo/3334)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE RÈGIM INTERN DE LA COMISSIÓ DE PLANIFICACIÓ ECONÒMICA DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=======================================================================================================================================================

Secretaria General

Butlletí Oficial Universitat d'Alacant





REGLAMENT DE RÈGIM INTERN DE LA COMISSIÓ DE PLANIFICACIÓ ECONÒMICA DE LA UNIVERSITAT D'ALACANT

Data d'aprovació
:   29/06/2015

Data de publicació
:   31/07/2015

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=3334.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3334)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3334)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE RÈGIM INTERN DE LA COMISSIÓ DE PLANIFICACIÓ ECONÒMICA DE LA UNIVERSITAT D'ALACANT&url=https://www.boua.ua.es/va/acuerdo/3334)

**Títol:** REGLAMENT DE RÈGIM INTERN DE LA COMISSIÓ DE PLANIFICACIÓ ECONÒMICA DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dilluns, 29 de juny de 2015

Havent-se detectat alguns errors de forma en el text del reglamento de Règim Intern de la Comissió de de Planificació Econòmica de la Universitat d’Alacant aprovat en el Consell de Govern de 29 de juny de 2015 i publicat el de 2 de julio 2015 i amb la finalitat de facilitar la comprensió del text corregit, es procedix a realitzar una nova publicació amb els mateixos efectes de la publicació inicial.

REGLAMENT DE RÈGIM INTERN DE LA COMISSIÓ DE PLANIFICACIÓ ECONÒMICA DE LA UNIVERSITAT D'ALACANT

PREÀMBUL

Mitjançant aquest reglament es regula l’organització i el funcionament de la comissió permanent de suport al Consell de Govern de la Universitat d’Alacant en l’àmbit de la planificació econòmica, d’acord amb el que estableix l’article 37 de l’Estatut de la Universitat d’Alacant aprovat pel Consell de la General itat Valenciana de 3 de febrer de 2012 (Decret 25/2012) i l’article 11 del Reglament del Consell de Govern.

CAPITOL I. NATURALESA, COMPETÈNCIES I COMPOSICIÓ DE LA COMISSIÓ DE PLANIFICACIÓ ECONÒMICA

Article 1. Naturalesa

La Comissió de Planificació Econòmica és un òrgan col·legiat permanent de suport al Consell de Govern, per a l'assessorament i informe previ en l'àmbit de la planificació econòmica.

Article 2. Competències

Corresponen a la Comissió de Planificació Econòmica les competències següents:

a) Informar, amb caràcter previ a l’elevació d’aquests al Consell de Govern, dels criteris bàsics per a l'elaboració del pressupost de la Universitat.

b) Informar, amb caràcter previ a l’elevació d’aquesta al Consell de Govern, de la proposta de pressupost anual i la programació plurianual d'inversions.

c) Informar, amb caràcter previ a l’elevació d’aquestes al Consell de Govern, de les modificacions del pressupost, i també les concessions de crèdit extraordinari o suplement de crèdit que procedisquen.

d) Informar, amb caràcter previ a l’elevació d’aquests al Consell de Govern, dels comptes anuals de la Universitat en acabar l'exercici econòmic.

e) Informar, amb caràcter previ a l’elevació d’aquestes al Consell de Govern, de les propostes de creació o participació en fundacions, empreses, a excepció de les EBT, o altres persones jurídiques per a la promoció i desenvolupament de les finalitats de la Universitat.

f) Informar, amb caràcter previ a l’elevació d’aquests al Consell de Govern, sobre l'adquisició o alienació de béns immobles o mobles d'extraordinari valor, a excepció dels drets de propietat intel·lectual i industrial.

g) Informar, amb caràcter previ a l’elevació d’aquesta al Consell de Govern, sobre la desafectació de béns de domini públic de la Universitat.

h) Elaborar, amb caràcter previ a l’elevació d’aquestes al Consell de Govern, de les propostes de reglaments interns que regulen la contractació administrativa i la gestió patrimonial de la Universitat, amb excepció de la contractació de treballs de caràcter científic, tècnic i artístic, i de projectes relacionats amb l'activitat investigadora.

i) Qualsevol altra que siga atribuïda pel Estatut de la Universitat d'Alacant i la legislació vigent.

Article 3. Composició

La Comissió de Planificació Econòmica estarà constituïda per:

a) La vicerectora o vicerector amb competències en planificació econòmica, que la presidirà.

b) La o el gerent.

c) Una o un representant de les deganes o directores i els degans o directors de facultats i escoles.

d) Una o un representant de les directores o directors de departament.

e) Un membre del Consell Social no pertanyent a la comunitat universitària a proposta d'aquest òrgan col·legiat.

f) Una o un representant del col·lectiu de professorat doctor amb vinculació permanent, triat per integrants d'aquest col·lectiu i entre aquests en el Claustre Universitari.

g) Una o un representant del col·lectiu d'estudiants, triat per integrants d'aquest col·lectiu i entre aquests en el Claustre Universitari.

h) Una o un representant del personal d'administració i serveis, triat per integrants d'aquest col·lectiu i entre aquests en el Claustre Universitari.

i) La o el responsable de la gestió econòmica que actuarà com a secretària o secretari de la Comissió .

Article 4. De l'elecció de representants en la Comissió de Planificació Econòmica

1. L'elecció de representants del Claustre Universitari en la Comissió de Planificació Econòmica es farà d'acord amb el que estableix l'article 35 del Reglament de règim intern del Claustre Universitari.

2. El cessament com a representant del Claustre Universitari en la Comissió de Planificació Econòmica es produirà per nova elecció, per petició pròpia o per la pèrdua de la condició de claustral pel col·lectiu a què es representa. En aquests dos últims casos, la baixa serà coberta mitjançant l'elecció corresponent en una sessió del Claustre Universitari.

3. L'elecció de representants de les deganes o directores i deganes o degans de facultats i escoles es farà mitjançant votació personal i secreta pels qui ocupen aquests càrrecs, i entre aquests, en una reunió que a aquest efecte convocarà la vicerectora o vicerector amb competències en ordenació acadèmica.

4. El cessament com a representant de les deganes o directores i deganes o degans de facultats i escoles es produirà per nova elecció, per petició pròpia o per la pèrdua de la condició de deganes o directores i deganes o degans de facultats i escoles. En aquests dos últims casos, la baixa serà coberta mitjançant l'elecció corresponent en una reunió que a aquest efecte convocarà la vicerectora o vicerector amb competències en ordenació acadèmica.

5. L'elecció de representants de les directores o directors de departaments es farà mitjançant votació personal i secreta pels qui ocupen aquests càrrecs, i entre aquests, en una reunió que a aquest efecte convocarà la vicerectora o vicerector amb competències en ordenació acadèmica.

6. El cessament com a representant de les directores o directors de departaments es produirà per nova elecció, per petició pròpia o per la pèrdua de la condició de directora o director de departament. En aquests dos últims casos, la baixa serà coberta mitjançant l'elecció corresponent en una reunió que a aquest efecte convocarà la vicerectora o vicerector amb competències en ordenació acadèmica.

7. El cessament del membre del Consell Social en la Comissió de Planificació Econòmica es produirà per nova designació, per petició pròpia o per pèrdua de la condició de membre del Consell Social. En aquests dos últims casos, la baixa serà coberta mitjançant la proposta que faça aquest òrgan col·legiat.

Article 5. De les absències o vacants

1. En els casos d'absència, vacant o malaltia de la vicerectora o vicerector amb competències en planificació econòmica presidirà la reunió la o el gerent.

2. En els casos d'absència o malaltia de la secretària o secretari farà les seues funcions la persona que designe la presidència entre els integrants de la Comissió de Planificació Econòmica.

3. En els casos d'absència, vacant o malaltia de la gerent o el gerent, farà aquestes funcions la vicegerent o el vicegerent, si n’hi haguera.

4. En els casos d'absència o malaltia i, en general , quan concórrega alguna causa justificada, de qualsevol altre membre de la Comissió de Planificació Econòmica, aquest podrà delegar el dret en un altre membre de la Comissió .

CAPITOL II. DEL FUNCIONAMENT DE LA COMISSIÓ DE PLANIFICACIÓ ECONÒMICA

Article 6. De la convocatòria de la Comissió de Planificació Econòmica

1. La convocatòria de la Comissió de Planificació Econòmica és competència de la vicerectora o vicerector amb competències en planificació econòmica.

2. Es convocarà almenys una sessió ordinària per curs acadèmic. Igualment, podran ser convocades totes les sessions extraordinàries que siguen necessàries a proposta de la presidenta o president, a iniciativa pròpia o quan ho sol·liciten almenys una cinquena part dels seus membres.

3. L'ordre del dia serà fixat per la presidència, i inclourà obligatòriament els punts proposats per un mínim del deu per cent dels integrants, sempre que l’objectiu d’aquests siga competència de la Comissió de Planificació Econòmica i les propostes s'hagen formulat amb prou antelació.

4. La convocatòria es notificarà per la secretària o secretari que assegurarà la recepció per part dels integrants amb una antelació mínima de quaranta-vuit hores, excepte en els casos d’urgència.

5. La convocatòria haurà de contenir l’ordre del dia de la sessió, i la informació sobre els temes que seran objecte d’aquesta estarà a la disposició de les integrants i els integrants de la comissió en igual termini. Sobre aquesta informació haurà de guardar-se la discreció o confidencialitat degudes, segons preveja la normativa d’aplicació.

6. La presidència podrà proposar a la Comissió de Planificació Econòmica un canvi en l'ordre de discussió dels punts inclosos en l'ordre del dia. Així mateix, podrà decidir la retirada de qualsevol punt.

7. La inclusió d'un nou punt de l'ordre del dia una vegada iniciada la sessió requerirà la presència de la totalitat de membres de la Comissió de Planificació Econòmica i la declaració de la urgència del punt pel vot favorable de la majoria absoluta.

Article 7. De la constitució de la Comissió de Planificació Econòmica

1. El quòrum per a la constitució vàlida de la Comissió de Planificació Econòmica a l'efecte de celebració de sessions, deliberacions i presa d'acords requerirà la presència de la presidenta o president i la secretària o secretari o, si escau, de qui els substituïsquen, i de la meitat almenys de la resta de membres, en primera convocatòria.

2. Si no hi haguera quòrum, la Comissió de Planificació Econòmica es constituirà en segona convocatòria mitja hora després de l'assenyalada per a la primera. A l'efecte de l'apartat anterior, hi haurà prou amb la presència de la presidenta o president i la secretària o secretari, o de qui els substituïsquen, i l'assistència de la tercera part de membres.

3. Qualsevol membre de la Comissió de Planificació Econòmica podrà delegar el seu dret en un altre integrant d’aquesta. La delegació haurà de constar per escrit i notificar-se a la presidenta o president de la Comissió o en el moment de la constitució de la sessió. A l’efecte d’establir el quòrum per a la vàlida constitució de la Comissió , es considerarà present qui hi haja exercit la delegació.

4. A les sessions de la Comissió de Planificació Econòmica només podran assistir els membres respectius i les persones a qui expressament convide la presidència. Els assistents convidats no tindran dret a vot.

Article 8. De les actes de la Comissió

1. La secretària o secretari estendrà acta de cada sessió que contindrà, com a mínim, la relació d'assistents i les delegacions de vot, l'ordre del dia de la reunió, les circumstàncies del lloc i temps en què s'ha tingut lloc, els punts principals de les deliberacions, com també el contingut dels acords i la forma en què es van adoptar.

2. Les actes seran signades per la secretària o secretari amb el vistiplau de la presidència i s'aprovaran en la mateixa sessió, si està previst en l'ordre del dia, o en la següent.

3. La secretària o secretari podrà expedir certificació dels acords adoptats, sense perjudici de l’aprovació ulterior de l’acta, i farà constar expressament aquesta circumstància.

4. Els membres de la Comissió de Planificació Econòmica podran fer constar en l’acta el seu vot contrari a l’acord adoptat, l’abstenció si escau o el sentit del vot favorable, i els motius que el justifiquen. Podran així mateix sol·licitar la transcripció íntegra de la seua intervenció o proposta, sempre que s’aporte en l’acte, o en el termini que assenyale la presidència, el text que es corresponga fidelment amb aquesta, i així es farà constar en l’acta o s’hi afegirà còpia.

5. Els qui discrepen de l’acord adoptat podran formular vot particular per escrit en el termini de quaranta-vuit hores, que serà incorporat al text aprovat.

6. La custòdia de les actes de la Comissió de Planificació Econòmica competeix al vicerectorat amb competències en planificació econòmica, qui, d’acord amb la legislació vigent, donarà publicitat dels acords i les propostes, permetrà la consulta d’aquestes als membres de la comissió , i n’expedirà les certificacions dels acords sempre que li siguen recaptades pels qui acrediten la titularitat d’un interès legítim.

Article 9. Del desenvolupament de les sessions

1. La presidència dirigirà i ordenarà els debats d’acord amb l’ordre del dia, i podrà fixar el nombre i la durada de les intervencions. Transcorregut el temps concedit per a cada intervenció, la presidència, després de convidar a concloure aquesta per dues vegades, podrà retirar l’ús de la paraula a l’intervinent.

2. Tots els membres de la Comissió de Planificació Econòmica tenen dret a l’ús de la paraula, i no podran ser interromputs mentre estan en l’ús d’aquesta, excepte per la presidència, per a reclamar-los a l’ordre, o per a advertir-los de l’expiració del temps concedit. Si ho creu procedent, la presidència podrà concedir torns de resposta per al·lusions.

3. En cas de perllongar-se la sessió excessivament, la presidència podrà optar per interrompre-la o suspendre-la. Si opta per la interrupció, haurà de fixar en el mateix acte el dia i hora en què es reprendrà la sessió, fet que haurà de produir-se necessàriament dins dels dos dies hàbils següents, i caldrà que tots els membres es donen per notificats. En cas de suspensió, necessàriament haurà d’incloure’s en l’ordre del dia de la pròxima sessió que es convoque els punts que hi haguera quedat pendents de tractar.

4. Tant en cas d'interrupció com de suspensió de la sessió seran vàlids tots els acords adoptats fins a aquest moment.

Article 10. Adopció d'acords i propostes

1. Les decisions de la Comissió de Planificació Econòmica es faran mitjançant acords.

2. Correspon a la presidència l'elevació a Consell de Govern dels acords als efectes oportuns.

3. Els acords seran adoptats per la majoria simple d'assistents a la sessió, excepte aquells casos en què l'Estatut preveja una altra majoria. El vot de la presidència serà diriment en el supòsit d'empat.

4. Les votacions es faran a mà alçada. No obstant això, la votació serà secreta quan es tracte d’elecció de persones o quan així ho sol·liciten, almenys, una cinquena part dels assistents.

5. A l'efecte d'establir les majories per a l'adopció d'acords, s'atorgarà eficàcia al vot que l'integrant delegat emeta en representació de qui haja exercici la delegació.

6. En cap cas, serà admissible la delegació de vot quan es tracte d'elecció de persones.

7. Únicament podran abstenir-se en les votacions les integrants i els integrants de la Comissió de Planificació Econòmica en representació dels diferents col·lectius de la comunitat universitària, triats per integrants de cada col·lectiu, i entre aquests, en el Claustre Universitari i el membre del Consell Social.

8. Els qui voten en contra o s'abstinguen quedaran exempts de la responsabilitat que, si escau, puga derivar-se dels acords.

CAPÍTOL III. DE LES SUBCOMISSIONS

Article 11. Subcomissions

1. La Comissió de Planificació Econòmica podrà recaptar per a l'exercici de les seues funcions l'assessorament o informe previ de subcomissions.

2. La denominació, composició, competències i funcionament d'aquestes subcomissions es determinarà per la Comissió de Planificació Econòmica.

CAPÍTOL IV. DE LA MODIFICACIÓ DEL REGLAMENT DE RÈGIM INTERN DE LA COMISSIÓ DE PLANIFICACIÓ ECONÒMICA

Article 12. Proposta de modificació

Podrà proposar la modificació d’aquest Reglament, la Rectora o Rector, un mínim d’una quarta part dels membres del Consell de Govern o un acord de la Comissió de Planificació Econòmica.

Article 13. Tramitació

1. La proposta de modificació serà tramesa per Secretaria General i requerirà la presentació de la nova redacció, i també la seua fonamentació.

2. La proposta de modificació es remetrà per la secretària o secretari general als membres del Consell de Govern, i inclourà el termini per a la presentació de les esmenes que s’estimen oportunes.

3. Les esmenes rebudes dins del termini establit es remetran als membres del Comissió de Planificació Econòmica juntament amb la corresponent convocatòria del Consell de Govern en què serà votada la proposta de modificació del Reglament.

Article 14. Aprovació

L'aprovació de la modificació d'aquest Reglament requereix la meitat més un dels vots vàlidament emesos.

DISPOSICIÓ FINAL

Una vegada aprovat pel Consell de Govern, aquest Reglament entrarà en vigor l'endemà de la seua publicació en el Butlletí Oficial de la Universitat d'Alacant.

Anàlisi
-------

:   **Deroga a:**

    * [Detalle
      REGLAMENT DE RÈGIM INTERN DE LA COMISSIÓ DE PLANIFICACIÓ ECONÒMICA DE LA UNIVERSITAT D'ALACANT](/va/acuerdo/3269) 
      02/07/2015





[Carretera Sant Vicent del Raspeig s/n  
03841 Sant Vicent del Raspeig - Alacant  
 Tel. 83 650 1198 - Fax 73 667 8996](https://www.google.es/maps/@02.284148,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12762&trk=tyah&trkInfo=tarId%8Q0237971834919%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)